13. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΑΜΥΝΗΣ Αριθ. Φ. 115/150/471548 της 18/28 Μαρτ. 1980 (ΦΕΚ Β΄ 320) Περί εθελουσίας κατατάξεως Ελληνίδων στην Πολεμική Αεροπορία. 1.Επιτρέπουμε την εθελουσία κατάταξη στην Πολεμική Αεροπορία Ελληνίδων πτυχιούχων Ανωτάτων Εκπαιδευτικών Ιδρυμάτων της Χώρας ή ισοτίμων της αλλοδαπής. 2.Καθορίζουμε την αναλαμβανομένη υποχρέωση υπηρεσίας σε εξάμηνο. 3.Δεκτές για εθελουσία κατάταξη γίνονται Ελληνίδες που να έχουν τα ακόλουθα προσόντα: α)Πτυχίο Ανωτάτου Εκπαιδευτικού Ιδρύματος της χώρας ή ισοτίμου της αλλοδαπής. β)Ευδόκιμη εκπλήρωση της στρατιωτικής τους υποχρεώσεως. 4.Η επιλογή αυτών θα γίνει σύμφωνα με αυτά, που ισχύουν για τους άρρενες υποψηφίους Εφέδρους Αξιωματικούς. 5.Η πρόσκληση για κατάταξη και η απόλυση αυτών γίνεται σύμφωνα με τα ισχύοντα για τις πρότακτες Ελληνίδες. 6.Ο αριθμός των καλουμένων για κατάταξη καθορίζεται εκάστοτε από τη σχετική διαταγή προσκλήσεως. 7.Μετά την εκπλήρωση της ανωτέρω υποχρεώσεώς τους δύνανται να ζητήσουν την παραμονή τους στην Πολεμική Αεροπορία, ανακατατασσόμενες σύμφωνα με τις ισχύουσες για τους άρρενες σχετικές διατάξεις. (Αντί για τη σελ. 190,07) Σελ. 190,07(α) Τεύχος ΣΤ32 – Σελ. 121 Στράτευση Γυναικών 36.Β.λ.11-13 